**Referat fra generalforsamling i SENIORbowl den 15. februar 2018 i Roskilde bowlingcenter.**

1. **Optælling af stemmeberettigede medlemmer**

90 stemmeberettigede medlemmer mødt ud af 116.

Generalforsamling nr. 18.

1. **Valg af dirigent**

Keld Ternholm valgt som dirigent.

Takkede for valget.

Konstaterede at indkaldelsen er rettidigt sendt ud, mere end 14 dage før generalforsamlingen og inden udgangen af april.

Dagsordenen er i overensstemmelse med vedtægterne - og generalforsamlingen er dermed lovlig.

1. **Bestyrelsens beretning ved formanden**

Bestyrelsens beretning ved formanden, Ejner Jensen blev godkendt.

Den skriftlige beretning udsendt på mail sammen med indkaldelsen, samt udleveret til medlemmer uden mailadresse. Vil efterfølgende blive lagt på hjemmesiden.

Fra den mundtlige beretning kan nævnes:

* Det er 18. sæson, vi nærmer os vores 20 års jubilæum.
* Samarbejdet med Roskilde Bowling Center fungerer godt i det daglige. I år har vi ikke haft væsentlige problemer. Begge parter er tilfredse med samarbejdet, og de vil gerne videre sammen med os.
* Sommerudflugten til Herlufsholm og Gavnø slot blev afholdt den sidste torsdag i april. Det var en dejlig og vellykket tur. Vi i er godt i gang med sommerudflugten for 2018.
* Der er stor tilslutning til alle fælles arrangementer, det er rigtig dejligt.
* Vi har fastholdt vore priser gennem hele 2017 – men må se i øjnene, at vi er nødt til at forhøje prisen pr. træningsdag fra 55 kr. til 60 kr. fra september 2018. Mad mm er blevet dyrere.
* I 2017 har vi fået 12.000 kr. i tilskud fra frivilligpuljen – i 2018 er det lykkes at få 14.000 kr. Som noget nyt, agter vi at søge Lejre kommune om et tilskud her i 1. halvår 2018.
* Vi er ved udgangen af 2017 116 aktive medlemmer og 5 passive medlemmer. Der er fortsat plads til nye medlemmer. I 2017 har vi fået 13 nye medlemmer og haft 4 afgange.
* I årets løb har klubben modtaget mange donationer, som vi er meget glade for. Alle donationerne kan ses på hjemmesiden.
* Vi har besluttet, at fra næste sæson, er det altid de 3 første spil, der tæller med i mesterskabsspillet. Alle vil kunne nå at spille 3 serier inden for tiden. Det dårligste spil kan ikke længere trækkes fra. Det er nemmere for os alle sammen, samtidig giver det et større handicap.
1. **Regnskab**

Kassereren fremlagde det bilagskontrollerede regnskab med følgende kommentarer:

Resultatet for 2017 ser ikke prangende ud. Det er dog lykkedes at komme ud med et positivt resultat

* En indkomst på kr. 6.400 vedrører nytårstaffel 2018.
* Sponsorat på kr. 12.000 er fra Roskilde Kommune.
* Umiddelbart viser tallene for venskabskampe et overskud, men udgiften til transport til Lund skal indgå i resultatet.

Herefter godkendte forsamlingen regnskabet.

Budget for 2018 viser en fremskrivning af tallene fra 2017 herunder en forhøjelse af frivilligmidler til kr. 14.000 og prisen pr. træningsdag til kr. 60 fra 1.9 2018

Blev godkendt af forsamlingen

Kontingent uændret på kr. 200

1. **Indkomne forslag:**

Ingen

1. **Valg af bestyrelsesmedlemmer**

Genvalg af Erling Juul næstformand

Genvalg af Torben Sørensen kasserer

Genvalg af Alice Juul bestyrelsesmedlem

Marianne Christensen genopstiller ikke

Dorte Kettner valgt som suppleant for et år

1. **Valg af bilagskontrollanter**

Inge Pedersen og Lillian Nielsen valgt som kritiske bilagskontrollanter, begge for et år.

Keld Ternholm genvalgt som billagskontrollant-suppleant, for et år.

1. **Eventuelt alt kan siges intet kan besluttes.**

* Lis Videbæk - påpeger, hvis man har oparbejdet en kapital, er det svært at få tildelt midler fra det offentlige.
* Flere – ligger der en beslutning bag fordelingen af foreningens kapital mellem jubilæums konto og forenings konto.
* Torben – nej det gør der ikke.
* Flere – havde spørgsmål til, om ikke vi skulle forhøje kontingentet i stedet for spille pengene.
* Bestyrelsen – hvis kontingentet skal forhøjes, kræver det en general forsamlings beslutning til næste år.
* Ove Thrane – rejste spørgsmålet, hvor tidligt 13-holdet må begynde at lede efter kugler. Det gav anledning til en drøftelse af, at der er for få kugler fra bowling hallens side. Tilsyneladende er der nogen, der lægger personlig beslag på bowling hallens kugler og tager dem med hjem. Det er ikke i orden – og er bestemt ikke noget, vi fra SENIORbowl ønsker at være en del af.

Dirigenten takkede forsamlingen for god ro og orden under årets

Generalforsamling.

Ejner takkede Marianne for godt samarbejde i bestyrelsen over 7 år. Marianne fortsætter arbejdet indtil udgangen af denne sæson.

Sidst takkede formanden dirigenten for særdeles veludført arbejde.

*Ref: IJ 20-02-2018*